**MINISTERUL SĂNĂTĂŢII**

**PUBLICAŢIA DE EXAMEN**

**pentru obținerea titlului de biolog, chimist, biochimist**

**specialist, respectiv a gradului de biolog, chimist, biochimist principal,**

**din sesiunea 05 iunie - 27 iunie 2025**

**A. Ministerul Sănătăţii organizează în perioada 05 iunie-27 iunie 2025, sesiune de examene pentru obţinerea titlului de specialist pentru biologii, chimiştii şi biochimiştii încadraţi în unităţile sanitare sau de cercetare ştiinţifică medicală, în condițiile prevăzute de Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în Sistemul Sanitar din România, cu modificările și completările ulterioare.**

Examenele se vor desfăşura în centrele universitare medicale: Bucureşti, Cluj-Napoca, Craiova, Iaşi, Târgu Mureş şi Timişoara.

La acest examen se pot prezenta, conform condițiior prevăzute de Legea nr. 460/2003 cu modificările și completările ulterioare, biologii, chimiştii şi biochimiştii **care au minimum 4 ani vechime** **încadrare în funcție**, în sectorul sanitar, în specialitatea solicitată, până la data de 31 decembrie 2025, cu excepția specialității Managementul calității în laboratoarele medicale.

Pentru specialitatea Managementul calităţii în laboratoarele medicale, candidaţii vor îndeplini următoarele condiţii:

a. absolvent al studiilor superioare în profil biologie/chimie/biochimie;

b. 4 ani vechime în sistemul sanitar, ca biolog, chimist, biochimist;

c. masterat în domeniul managementul calităţii, cu durata de minim 2 semestre, aplicabil laboratoarelor medicale şi cuantificabil în programul de pregătire profesională continuă sau 4 cursuri în domeniul managementului calităţii indiferent de durata acestora, aplicabile laboratoarelor medicale;

d. certificat de membru al Ordinului Biologilor, Biochimiștilor, Chimiștilor în Sistemul Sanitar din România, vizat pentru anul în curs.

Examenele vor consta dintr-o probă teoretică (scrisă) şi o probă practică, conform celor prevăzute în tematicile de examen aprobate, în funcţie de tematica specialităţii respective. Tematicile valabile sunt publicate pe pagina web a Ministerului Sănătății, la rubrica – Informații de interes public/Examene și concursuri naționale - Tematici.

Notarea candidaţilor se face cu note de la 1 la 10 pentru fiecare probă de examen**.**

Rezultatele probelor obținute de candidați, se afișează la sediul comisiei de examen.

Elaborarea baremului de corectare pentru proba scrisă, precum şi modul de desfăşurare a probelor examenului, este de competenţa comisiilor de examen aprobate pentru această sesiune.

Eventualele contestații ale candidaților, formulate în scris, într-un interval de o oră de la afișarea rezultatelor probelor, vor fi analizate de către comisiile de examen. Răspunsul la contestații va fi formulat în scris, iar candidații vor semna de luare la cunoștință a răspunsului din partea comisiei, precum și de nota rămasă definitivă.

Fiecare probă în parte este eliminatorie dacă nu se obţine minimum nota **7.00.**

**Media minimă de promovare a examenului este 7,00.**

**Dosarele de înscriere ale candidaților,** în vederea susținerii examenului, vor fi transmise exclusiv prin servicii poștale/curierat **în perioada 30 aprilie-14 mai 2025 inclusiv,**  pe adresa Ministerului Sănătății, Direcția Reglementare și Formare Profesională Medicală, din Str. Cristian Popișteanu nr. 1-3, cod poștal 010024, sector 1, București.

**Dosarul de înscriere va cuprinde următoarele:**

1. Cerere de înscriere tip, conform celei afișate pe site-ul Ministerului Sănătății;
2. Copia diplomei de licenţă obţinută la absolvirea facultăţii;
3. Copia certificatului de membru al ordinului profesional, actualizat și cu viza pentru anul în curs;
4. Copia adeverinței/certificatului de confirmare în specialitate (specialist/principal) obținute anterior, pentru care dețin mai multe titluri și grade profesionale.
5. Copia a actului de identitate BI/CI;
6. Copia documentelor privind schimbarea numelui (certificat căsătorie) dacă este cazul;
7. **Adeverința** de angajat **în original**, care va conține: **tipul de contract** încheiat cu angajatorul, **perioada** (determinată/nedeterminată), **funcția de încadrare** a candidatului - biolog, chimist sau biochimist, **specialitatea** în care biologul, chimistul sau biochimistul își desfășoară activitatea, **fracția normei** de angajare în unitatea respectivă, precum şi **vechimea acumulată de candidat** **în specialitatea respectivă**, calculată până la data de 30.04.2025;
8. Chitanța de plată a taxei de 340 lei, în original, achitată prin ordin de plată sau mandat poştal, pe numele candidatului, în contul IBAN nr. RO36TREZ70020E365000XXXX, CUI 4266456, ATCP Mun. București (Activitatea de Trezorerie și Contabilitate Publică a Municipiului Bucureşti, beneficiar Ministerul Sănătăţii, adresa: str. Cristian Popişteanu, nr. 1-3, sector 1, Bucureşti, cod: 010024. La locul pentru corespondenţă se va menţiona „Taxă participare examen biolog/biochimist/chimist specialist”.
9. Certificat medical de sănătate (**original**) conform prevederilor legale în vigoare, din care să rezulte că este apt din punct de vedere fizic și neuropsihic (viză medic specialist/primar psihiatrie) pentru specialitatea solicitată.
10. Declarația pe proprie răspundere a candidatului, că documentele depuse la dosarul de înscriere în copie, sunt conforme cu originalele deținute.

**Listele candidaților** ale căror dosare de înscriere sunt admise pentru această sesiune, precum și data, locul și ora de prezentare la examen, se vor publica la data de **2 iunie 2025,** pe site-ul [www.ms.ro](http://www.ms.ro/), la rubrica Informații de interes public/Examene și concursuri naționale.

**Taxa de examen nu se poate returna și nici reporta pentru o sesiune ulterioară.**

\*\*\*

**B. Ministerul Sănătăţii organizează în perioada 05 iunie - 27 iunie 2025, sesiune de examene pentru obţinerea gradului de principal pentru biologii, chimiştii şi biochimiştii specialişti încadraţi în unităţile sanitare sau de cercetare ştiinţifică medicală, în condițiile prevăzute de Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în Sistemul Sanitar din România,** **cu modificările și completările ulterioare.**

Examenele se vor desfăşura în centrele universitare medicale: Bucureşti, Cluj-Napoca, Craiova, Iaşi, Târgu Mureş şi Timişoara.

La acest examen se pot prezenta, biologii, chimiştii şi biochimiştii posesori ai titlului de calificare Specialist, care îndeplinesc condițiile prevăzute de Legea nr. 460/2003, cu modificările și completările ulterioare, **care au minimum 5 ani vechime** **încadrare ca specialist în specialitatea solicitată**, activitate în sectorul sanitar**,** până la data de 31 decembrie 2025.

Examenele vor consta dintr-o probă teoretică (scrisă) şi o probă practică, conform celor prevăzute în tematicile de examen aprobate, în funcție de tematica specialității respective.

Tematicile valabile sunt publicate pe pagina web a Ministerului Sănătății, la rubrica – Informații de interes public/Examene și concursuri naționale - Tematici.

Notarea candidaţilor se face cu note de la 1 la 10 pentru fiecare probă de examen**.**

Rezultatele probelor obținute de candidați, se afișează la sediul comisiei de examen.

Elaborarea baremului de corectare pentru proba scrisă, precum şi modul de desfăşurare a probelor examenului, este de competenţa comisiilor de examen aprobate pentru această sesiune.

Eventualele contestații ale candidaților, formulate în scris, într-un interval de o oră de la afișarea rezultatelor probelor, vor fi analizate de către comisiile de examen. Răspunsul la contestații va fi formulat în scris, iar candidații vor semna de luare la cunoștință a răspunsului din partea comisiei, precum și de nota rămasă definitivă.

Fiecare probă în parte este eliminatorie dacă nu se obţine minimum nota **8.00.**

**Media minimă de promovare a examenului este 8.00.**

**Dosarele de înscriere** în vederea susținerii examenului, vor fi transmise exclusiv prin servicii poștale/curierat **în perioada 30 aprilie-14 mai 2025 inclusiv,**  pe adresa Ministerului Sănătății, Direcția Reglementare și Formare Profesională Medicală, din Str. Cristian Popișteanu nr. 1-3, cod poștal 010024, sector 1, București.

**Dosarul de înscriere va cuprinde următoarele:**

1. Cerere de înscriere tip, conform celei afișate pe site-ul Ministerului Sănătății;
2. Copia diplomei de licenţă obţinută la absolvirea facultăţii;
3. Copia adeverinței/certificatului de confirmare în specialitatea pentru care dorește să susțină examenul de grad profesional;
4. Copia certificatului de membru al ordinului profesional, actualizat și cu viza pentru anul în curs;
5. Copia adeverinței/certificatului de confirmare în specialitate (specialist/principal) obținute anterior, pentru care dețin mai multe titluri și grade profesionale.
6. Copia a actului de identitate BI/CI;
7. Copia documentelor privind schimbarea numelui (certificat căsătorie) unde este cazul;
8. **Adeverința** de angajat **în original**, care va conține: **tipul de contract** încheiat cu angajatorul, **perioada** (determinată/nedeterminată), **funcția de încadrare** a candidatului - biolog, chimist sau biochimist specialist, **numărul ordinului ministrului sănătății (OMS)** de confirmare în specialitatea în care va susține examenul, **specialitatea** în care biologul, chimistul sau biochimistul își desfășoară activitatea, **fracția normei** de angajare în unitatea respectivă, precum şi **vechimea ca specialist acumulată de candidat** **în specialitatea respectivă**, calculată până la data de 30.04.2025;
9. Chitanţa de plată a taxei de 340 lei, în original, achitată prin ordin de plată sau mandat poştal, pe numele candidatului, în contul IBAN nr. RO36TREZ70020E365000XXXX, CUI 4266456, ATCP Mun. București (Activitatea de Trezorerie și Contabilitate Publică a Municipiului Bucureşti, beneficiar Ministerul Sănătăţii, adresa: str. Cristian Popişteanu, nr. 1-3, sector 1, Bucureşti, cod: 010024. La locul pentru corespondenţă se va menţiona „Taxă participare examen biolog/biochimist/chimist principal”.
10. Certificat medical de sănătate (**original**) conform prevederilor legale în vigoare, din care să rezulte că este apt din punct de vedere fizic și neuropsihic (viză medic specialist/primar psihiatrie) pentru specialitatea solicitată.
11. Declarația pe proprie răspundere a candidatului, că documentele depuse la dosarul de înscriere în copie, sunt conforme cu originalele deținute.

**Listele candidaţilor** ale căror dosare de înscriere sunt admise pentru această sesiune, precum şi Preşedintele comisiei, data, locul şi ora de prezentare la examen, se vor publica la data de **2 iunie 2025,** pe site-ul [www.ms.ro](http://www.ms.ro/), la rubrica Informații de interes public/Examene și concursuri naționale.

**Taxa de examen nu se poate returna și nici reporta pentru o sesiune ulterioară.**

\*\*\*